পহেলগাম কাণ্ডের জের, ৭৭ পাকিস্তানি হিন্দু তীর্থযাত্রীর চারধাম যাত্রার রেজিস্ট্রেশন বাতিল

ওয়েবডেস্ক: পহেলগাম (Pahalgam) কাণ্ডের জের পড়ল তীর্থযাত্রায়। ৭৭ জন পাকিস্তানি হিন্দু তীর্থযাত্রীর (Pakistani Hindu pilgrim) চারধাম যাত্রার (Chardham Yatra) রেজিস্ট্রেশন বাতিল (Registration cancelled) করে দিল উত্তরাখণ্ড সরকার (Uttrakhand Government)। আগামী ৩০ এপ্রিল বুধবার অক্ষয় তৃতীয়ার দিন এই চারধাম যাত্রা শুরু হচ্ছে। এই যাত্রার ঠিক দুদিন আগেই এই সিদ্ধান্তের কথা জানিয়ে দিল উত্তরাখণ্ড সরকার।

জম্ম-কাশ্মীরের (Jammu Kashmir) বৈসারণে নরসংহারের পর একগুচ্ছ নির্দেশিকা জারি করেছে ভারত সরকার। তার মধ্যে অন্যতম হচ্ছে ভারতে আসা পাকিস্তানি নাগরিকদের ভিসা বাতিল। ২৭ এপ্রিল সেই ভিসার মেয়াদ শেষ হচ্ছে। আর যারা চিকিৎসার জন্য পাকিস্তান থেকে ভারতে এসেছেন, তাদের মেয়াদ থাকছে ২৯ এপ্রিল পর্যন্ত। তার পরে তাদের ভারত ছেড়ে পাকিস্তানে চলে যেতে হবে। একইভাবে পাকিস্তান থেকে থাকা ভারতীয়দের দেশে ফিরে আসার নির্দেশ দেওয়া হয়েছে। এই নির্দেশের পরেই পাকিস্তানি হিন্দু তীর্থযাত্রীদের চারধাম যাত্রায় যাওয়ার নিষেধাজ্ঞা জারি করা হল।

আরও পড়ুন: প্রতিটি ভারতবাসীর রক্ত ফুটছে, ‘কঠোর জবাব দেবে ভারত’, ‘মন কি বাত’ থেকে হুঙ্কার প্রধানমন্ত্রীর

উত্তরাখণ্ডের পর্যটনমন্ত্রী সতপাল মহারাজ জানিয়েছেন, পাকিস্তান থেকে প্রায় ৭৭ জন তীর্থযাত্রী চারধাম যাত্রার জন্য অনলাইনে রেজিস্ট্রেশন করেছিলেন,যা তাৎক্ষণিকভাবে বাতিল করা হয়েছে। এই বছর কোনও পাকিস্তানি নাগরিককে চারধাম যাত্রায় প্রবেশের অনুমতি দেওয়া হবে না। সন্ত্রাসবাদ আর পর্যটন একসঙ্গে চলতে পারে না। কেন্দ্রের নির্দেশ অনুসারেই পাকিস্তানি নাগরিকদের ভিসা বাতিল করা হয়েছে, তাদের ভারত ছেড়ে চলে যেতে বলা হয়েছে। ২৭ এপ্রিল সেই মেয়াদ শেষ হচ্ছে। চারধাম বহু মানুষ আসে। তাই নিরাপত্তা সবার আগে। সেই কথা বিবেচনা করেই এই পদক্ষেপ নিয়েছে ভারত সরকার। কোনও ধরনের গাফিলতিকে প্রশ্রয় দিতে চায় না, সরকার।

জানা গেছে, এ বছর চারধাম যাত্রার জন্য অনলাইন রেজিস্ট্রেশনের সংখ্যা ২১ লক্ষ ছাড়িয়ে গেছে। তার মধ্য বিদেশির সংখ্যা ২৪,৭২৯। বিদেশি নাগরিক ভ্রমণের জয় যারা রেজিস্ট্রেশন করা হয়েছিল, তার মধ্যে ৭৭ জন পাকিস্তানি নাগরিক ছিলেন।

উত্তরাখণ্ড পুলিশের সদর দফতর এক নির্দেশিকা দিয়েছে। সেখানে বলা হয়েছে, উত্তরাখণ্ডে যাদের সাধারণ ভিসা আছে তাদের আজই উত্তরাখণ্ড ছেড়ে পাকিস্তানে ফিরে যেতে হবে এবং মেডিক্যাল ভিসায় বসবাসকারী পাকিস্তানি নাগরিকদের ২৯ এপ্রিলের মধ্যে উত্তরাখণ্ড ছেড়ে পাকিস্তানে ফিরে যেতে হবে । এছাড়াও উত্তরাখণ্ডে এখনও পর্যন্ত পাকিস্তানি নাগরিক বাস করছে। তাদের মধ্যে ২৪৭ জন দীর্ঘমেয়াদি ভিসায় ভারতে এসেছেন, এদের মধ্যে বেশিরভাগই পাকিস্তানি হিন্দু নাগরিক। তাদের যথাসম্ভব দ্রুত ভারত ছেড়ে পাকিস্তানে ফিরে যেতে হবে।